Temeljno usmjerenje tvrtke **Geus d.o.o.** je razvoj, proizvodnja i distribucija visokokvalitetnih i zdravstveno ispravnih mješavina začina za industriju slanih snack proizvoda. Poslovanje se temelji na načelima dobre proizvođačke prakse, upravljanja kvalitetom te sustavnom pristupu sigurnosti hrane.

Uprava se opredijelila za primjenu i kontinuirano unapređenje sustava upravljanja sigurnošću hrane u skladu sa zahtjevima **FSSC 22000**, koji uključuje **ISO 22000:2018**, **ISO/TS 22002-1** i **dodatne FSSC zahtjeve**. Time osiguravamo ispunjenje zakonskih i tržišnih zahtjeva, konkurentnost na domaćem i inozemnom tržištu te prepoznatljivost kao pouzdan partner u prehrambenoj industriji.

# MISIJA

Naša misija je pružiti visokokvalitetne mješavine začina prehrambenoj industriji, s naglaskom na sigurnost hrane, inovativnost i zadovoljstvo naših kupaca. Posvećeni smo stvaranju vrhunskih proizvoda koji udovoljavaju najstrožim standardima kvalitete, dok istovremeno osiguravamo siguran i održiv prehrambeni lanac.

# VIZIJA

Naša vizija je postati vodeći partner u prehrambenoj industriji u regiji, prepoznat po izvrsnosti u proizvodnji i distribuciji. Kroz kontinuirano unapređivanje naših proizvoda i usluga, želimo biti pioniri u implementaciji inovativnih, održivih i sigurnih prehrambenih rješenja. Strateškim razvojem i visokim standardima kvalitete želimo doprinositi rastu industrije i zadovoljstvu naših kupaca. S našim timom stručnjaka i dugoročnom vizijom, posvećeni smo tome da Geus d.o.o. bude sinonim za pouzdanost, kvalitetu i izvrsnost u svim aspektima poslovanja, od proizvodnje do isporuke.

# Ciljevi politike kvalitete i sigurnosti hrane

* Osigurati da svi proizvodi udovoljavaju važećim zakonskim propisima, normama i zahtjevima kupaca.
* Održavati učinkovit sustav upravljanja sigurnošću hrane temeljen na načelima HACCP-a (analiza opasnosti i kontrola kritičnih točaka).
* Kontinuirano poboljšavati procese, proizvode i sustav upravljanja radi postizanja najviše razine kvalitete i sigurnosti.
* Obrazovati i osnaživati zaposlenike za provedbu i unaprjeđenje sustava sigurnosti hrane.
* Osiguravati potrebne ljudske, tehničke i financijske resurse za učinkovitu primjenu i razvoj sustava.
* Redovito preispitivati politiku i sustav kroz preglede od strane uprave kako bi se osigurala njihova primjerenost i djelotvornost.

# Načela poslovanja tvrtke Geus d.o.o.

* **Zadovoljstvo potrošača** – svi proizvodi moraju biti sigurni, kvalitetni i ekološki prihvatljivi.
* **Poštivanje zakonskih i tržišnih zahtjeva** – osiguravamo usklađenost sa zakonodavstvom i relevantnim normama.
* **Partnerstvo s kupcima i dobavljačima** – gradimo i održavamo otvorenu i učinkovitu komunikaciju sa svim partnerima u prehrambenom lancu.
* **Osiguranje kvalitete kroz cijeli lanac** – provodimo stroge kontrole i sustavno otklanjamo nepravilnosti, od nabave sirovina do distribucije gotovih proizvoda.
* **Edukacija zaposlenika** – kontinuirano razvijamo znanja i vještine svih zaposlenika.
* **Praćenje tržišnih zahtjeva** – aktivno prepoznajemo i implementiramo nove trendove i zahtjeve industrije.
* **Održivost** – smanjujemo negativan utjecaj na okoliš optimizacijom procesa i odgovornim korištenjem resursa (npr. korištenje električnih vozila, fotonaponskih čelija itd.).
* **Svijest zaposlenika** – potičemo osjećaj odgovornosti i timskog rada kroz jasno definirane uloge i edukaciju.
* **Etika i društvena odgovornost** – poštujemo ljudska prava i promičemo društveno odgovorno poslovanje.
* **Komunikacija** – osiguravamo pravodobnu, točnu i potpunu komunikaciju unutar tvrtke te prema vanjskim stranama.
* **Kultura sigurnosti hrane** – promičemo odgovornost i svijest među zaposlenicima kako bismo povećali povjerenje kupaca i zaštitili potrošače.
* **Smanjenje otpada hrane** – planiramo i nadziremo potrošnju resursa radi smanjenja otpada te redovito pratimo količine generiranog otpada radi identifikacije područja za poboljšanje.

Ova politika je dostupna svim zaposlenicima te je objavljena na vidljivim mjestima unutar tvrtke.

# PREGLED REVIZIJA I IZMJENA

|  |  |  |
| --- | --- | --- |
| **Šifra i verzija dokumenta** | **Razlog revizije** | **Opis promjena** |
| GEUQMS – 103 / verzija 06 | Ažuriranje podataka | Dodana tablica „Pregled revizija i izmjena“ u skladu s novom procedurom GEUQMS-101 / verzija 09.Promijenjen naslov dokumenta iz „Politika sustava sigurnosti hrane i halal kvalitete“ u „Politika sustava sigurnosti hrane i kvalitete“.Uređena točka 3 „Načela poslovanja tvrtke Geus d.o.o.“.Dodana misija i vizija tvrtke Geus d.o.o.Dodana rečenica „Ova politika je dostupna svim zaposlenicima te je objavljena na vidljivim mjestima unutar tvrtke.“ |

Direktor tvrtke Geus d.o.o.

Filip Gelo, dipl. oec.

Datum: 27.02.2025.